Document ID: 32009D0170

A TANÁCS HATÁROZATA
(2009. február 16.)
az Európai Közösségek Elsőfokú Bírósága eljárási szabályzatának az Európai Unió Közszolgálati Törvényszékének határozatai elleni fellebbezésekre alkalmazandó nyelvhasználati szabályok vonatkozásában való módosításáról
(2009/170/EK, Euratom)
AZ EURÓPAI UNIÓ TANÁCSA,
tekintettel a Bíróság alapokmányáról szóló jegyzőkönyv 64. cikkére,
az Európai Közösséget létrehozó szerződés 245. cikkének második bekezdésében, illetve az Európai Atomenergia-közösséget létrehozó szerződés 160. cikkének második bekezdésében megállapított eljárásnak megfelelően,
tekintettel a Bíróság 2008. szeptember 24-i kérelmére,
tekintettel az Európai Parlament 2009. január 13-i véleményére,
tekintettel a Bizottság 2008. november 18-i véleményére,
mivel az Elsőfokú Bíróság eljárási szabályzatában rögzíteni kell a Közszolgálati Törvényszék határozata elleni, a Bíróság alapokmányáról szóló jegyzőkönyv mellékletének 9. és 10. cikkében megállapított fellebbezés esetében az eljárás nyelvét,
A KÖVETKEZŐKÉPPEN HATÁROZOTT:
1. cikk
Az Európai Közösségek Elsőfokú Bíróságának 1991. május 2-i eljárási szabályzata (HL L 136., 1991. május 30., 1. o., a következő helyesbítéssel: HL L 317., 1991. november 19., 34. o.), az 1994. szeptember 15-i (HL L 249., 1994. szeptember 24., 17. o.), az 1995. február 17-i (HL L 44., 1995. február 28., 64. o.), az 1995. július 6-i (HL L 172., 1995. július 22., 3. o.), az 1997. március 12-i (HL L 103., 1997. április 19., 6. o., a következő helyesbítéssel: HL L 351., 1997. december 23., 72. o.), az 1999. május 17-i (HL L 135., 1999. május 29., 92. o.), a 2000. december 6-i (HL L 322., 2000. december 19., 4. o.), a 2003. május 21-i (HL L 147., 2003. június 14., 22. o.), a 2004. április 19-i (HL L 132., 2004. április 29., 3. o.), a 2004. április 21-i (HL L 127., 2004. április 29., 108. o.), a 2005. október 12-i (HL L 298., 2005. november 15., 1. o.), a 2006. december 18-i (HL L 386., 2006. december 29., 45. o.) és a 2008. június 12-i (HL L 179., 2008. július 8., 12. o.) módosításokkal, az alábbiak szerint módosul:
A 137. cikk elé, az „V. cím: AZ EURÓPAI UNIÓ KÖZSZOLGÁLATI TÖRVÉNYSZÉKÉNEK HATÁROZATAI ELLENI FELLEBBEZÉSEK” után beillesztésre kerül a 136a. cikk, amelynek szövege a következő:
„136a. cikk
Az e szabályzat 35. cikke 2. bekezdésének b) és c) pontja, valamint 35. cikke 3. bekezdésének negyedik albekezdése szerinti rendelkezések sérelme nélkül a Közszolgálati Törvényszék határozatai elleni, a Bíróság alapokmányának 9. és 10. cikkében megállapított fellebbezésekben az eljárás nyelve a Közszolgálati Törvényszék fellebbezéssel megtámadott határozatának a nyelve.”
2. cikk
Ez a határozat az Európai Unió Hivatalos Lapjában történő kihirdetését követő második hónap első napján lép hatályba.
Kelt Brüsszelben, 2009. február 16-án.

Labels: 10
15
14